વલસાડ પાલિકાના કાઉન્સેલર ગિરીશ દેસાઇએ સંદેશ સાથેની વાતચીતમાં જણાવ્યું કે, પોલીસ હેડક્વાર્ટર્સ રોડ પર મોતીવાડી વિસ્તારમાં ડેન્ગ્યુના કેસો વધતા જઇ રહ્યા હોવાની તેમને મળેલી ફરિયાદને પગલે તપાસ કરતાં, મોતીવાડી વિસ્તારના કોકીલાબેન, જિજ્ઞોશભાઈ, સોહેલખાન, હમીદભાઈ, શકીલભાઈ સહિત ૮ જેટલા દર્દીઓને ડેન્ગ્યુ થયો હોવાનું તથા તે પૈકી કેટલાક હોસ્પિટલમાં છે તો અમુકને સારવાર બાદ રજા આપી દેવાઇ હોવાનું જાણવા મળ્યું હતું.